text: ہمیں گاندھی جی کے خیالات کی گہرائی کو سمجھنے کی کوشش کرنی ہوگی۔ انہیں سیاست اور آزادی کی محدود تعریفیں منظور نہیں تھیں۔ جب گاندھی جی اور ان کی اہلیہ محترمہ کستوربہ، چمپارن میں نیل کی کھیتی کرنے والے کاشتکاروں کی تحریک کے سلسلے میں بہار گئے تو وہاں انہوں نے خاصا وقت وہاں کے لوگوں، خاص طور سے خواتین اور بچوں کو، صفائی ستھرائی اور صحت کی تعلیم دینے میں لگایا۔ چمپارن میں، اور دیگر بہت سے مقامات پر، گاندھی جی نے خود، صفائی مشن کی قیادت کی۔ انہوں نے صاف صفائی کو ضبط نفس اور جسمانی و ذہنی صحت کے لئے لازمی تسلیم کیا ۔